ايه الدليل ان الصلاة بالبنطلون حلال !؟
أنك تسألني أو تسأل عالما تثق به فيفتيك ده الدليل في حق سعادتك. قال تعالى: (فاسالوا أهل الذكر إن كنتم لا تعلمون). إنما تقول لي ايه الدليل؟ فأقعد أبينه لك، ثم أشرح لك وجه الدلالة، ثم أذكر لك الإيرادات أو تذكرها أنت، ثم أجيب، وقد تقتنع بعد هذا كله أو لا تقتنع، مش لأن اقتناعك له لازمة، لا، بل لأنك لست مؤهلا لهذا.. فده تضييع وقت وأنا مبضيعش وقتي. طبعا المسألة بالمناسبة منصوص عليها في كتب المذاهب الأربعة، مهياش حاجة جديدة ولا غريبة يعني. ونصيحة: لما تروح عند طبيب وتدفع لك ٢٠٠، ٣٠٠ جنيه في الكشف، ويشخص لك الحالة = ابقى قل له: ايه الدليل؟ انا مش مقتنع ان عندي المرض ده، وابقى طلع تليفونك واستعن بجوجل لتثبت له انك بتفهم في الطب أحسن منه، أو على الأقل: ان راسك براسه. ولما يكتب لك دوا= قل له ما الدليل أن الدوا ده يُكتب للحالة دي. ولما تروح لميكانيكي عشان سيارتك فيها عطل= اقعد جادله واطلب دليله على أن العطل اللي هو قاله موجود فيها. وهكذا، ما تسيبش حد في حاله، احنا فهلوية وبنفهم في كل حاجة.